Renk (stêr)

Ur stêr e Biz Breizh eo ar RenkRenz, e Geriadur Hemon-Huon, 1978. , hag a red dre vras eus ar c'hreisteiz d'an hanternoz, da vont da aberiñ e Mor Breizh. 

Emañ hec'h andon e bro ar Menez, e kumun Gorre (e Bro-Sant-Brieg, etre Loudieg ha Lambal) hag e tiruilh war 104 c'hilometradFichenn ar Renk war lec'hienn SANDRE, gwelet d'an 26 a viz Eost 2021.. N'eus nemet stërioù bihan o vont enni : en o zouez, al Linon hag ar Gwenfroud (Guinefort).
Treuziñ a ra Dinan hag hec'h aber a ya d'ober an harz etre Dinarzh ha Sant-Servan (bet teuzet gant kêr Sant-Maloù). Just a-raok dezhi tizhout ar mor bras eo bet staliet e 1967 stankell vordredan ar Renk evit produiñ tredan diwar monedone ar mor.
Bez' ez eus ur ganol a zo bet kleuziet evit liammañ traoñienn an Il gant hini ar Renk.

 Tarzh anv ar stêr 
E taolenn Peutinger e weler ur gêr RegincaE-pad pell eo bet kredet ha Reginca e oa memes tra gant Rheginea, ha gerdarzh anv Erge-ar-Mor. (cf. Ogée, 1779; Marteville & Varin, 1843). Loïc Langouët en eus disfaziet an dra se. hec'h anv hag e vije a-walc'h hini Kêr Aled e Sant-Servan hag hini ar stêr asambles. Tostaet eo bet Reginca eus ar wrizienn c'halianek, enni ster un trouz graet gant ar strap. Trouz an dourioù o tiruilh gant an tre e vije enklozet e anv ar Renk neuze.
Stummoù kozh

 Renc e 869
 Rinctus en 
 Rentium en 
 Rence ha Rance e galleg en 
Gourel e oa an anv gallek gwechall.

 Inizi ar Renk 
Annezet eo inizi an Renk gant laboused-mor ha laboused-douar. Bez ez eus teir enezenn war tiriad kumun Sant-Yowan-an-Havreg :
 Enez Chevret
 Enez Itron-Varia pe enez ar menec'h, 4 hektar enni, e-tal Sant-Servan hag an Tour Solidor, warni delwenn ar Werc'hez
 Enez Harteau (prevez)

Inizi all zo, evel enezig Chalibert hag enezig Bizeux.

 Endro 
Rummataet eo bet "lec'hienn natur" an hanter eus an aber.

 Kumunioù douret gant ar Renk 
dehou|thumb|Red ar Renk.
Aodoù-an-Arvor
Gorre, Koedlinez, Sant-Yagu-ar-Menez, Langourlae, Sant-Vran, Merelieg, Sant-Laoueneg, Erieg, Lanrelaz, Pluvaelgad,Sant-Yowan-an-Enez, Ar Chapel-Wenn, Kaon, Gwitei, Gwenroc'h, Plouan, Sant-Maden, Trefermael, Sant-Yuvad, Ar C'haeoù, Sant-Andrev-an-Dour, Evrann, Kerorgen, Maez-Geraod, Lanvalae, Sant-Karneg, Lehon, Dinan, Taden, Sant-Haelen, Kerveskont, Sant-Samzun ha Plouhern ; 
Il-ha-Gwilen
Kastell-Noez (daou bont bras), Kedilieg, Sant-Suliav, Minic'hi-Poudour, Pleurestud, Sant-Yowan-an-Havreg, Kerricharzh-an-Arvor, Dinarzh ha Sant-Maloù.

 Savadurioù 
 Stankell ha skluzioù 
Stanket eo aber ar Renk gant ar stankell vordredan hag a brodu tredan dre an treoù hag al lanvioù kreñv a vez en he genoù.

Merket eo an harz etre ar stêr dour dous hag an aber dour damsall gant skluz ar Châtelier, etre Sant-Samzun ha Kerveskont.

Dre skluzioù all e c'haller mont d'ar ganol Il-ha-Renk.

Fardellañ a ra stankell Rofemel, e Gwenroc'h e-kichen Kaon, 7 milion m3 a zour.
 Pontoù 
Kalz pontoù a dreuz ar Renk, en o-zouez, etre Sant-Maloù ha Lehon :
 stankell ar Renk hag a zoug enni an hent-departamant D 168 abaoe ar  a viz Gouere 1967,
 ar pont Châteaubriand (1991) hag a zoug ennañ an hent broadel 176,
 ar pont Sant-Huberzh (1928, adsavet e 1959), un nebeud degadoù metr eus an hini kent, o tougen ennañ an hent-departamant 366,
 meurbont hent-houarn Lessard (1879, adsavet e 1950) hag a zoug ennañ hent-houarn Lambal Dol,
 skluz ar Châtelier,
 pont kozh Dinan,
 karrbont Dinan (1858),
 pont kozh Lehon.

Pennadoù kar
Roll stêrioù pennañ Breizh
Roll stêrioù Breizh renket hervez o hirder‎

Notennoù

Rummad:Stêrioù Breizh